HACKKING
హ్యాకర్ల పట్ల అప్రమత్తత అవసరం
న్యూఢిల్లీ: హ్యాకర్ల పట్ల జాగ్రత్తగా వ్యవహరించాలి. అలా కాని పక్షంలో ఖాతాదారులు తమ అకౌంట్ల నుంచి డబ్బుల భద్రతకు ఇబ్బంది కలుగుతుంది. స్టేట్‌ బ్యాంక్‌ ఆఫ్‌ ఇండియాలో అకౌంట్‌ ఉందా? డెబిట్‌ కార్డు,క్రెడిట్‌ కార్డు వినియోగిస్తున్నారా? ఇంటర్నెట్‌ బ్యాంకింగ్‌,మొబైల్‌ బ్యాంకింగ్‌ ఉప యోగిస్తున్నారా? అయితే కొంచెం అప్రమత్తంగా ఉండండి.గత కొన్ని రోజులుగా ఎస్‌బిఐకి చెందిన పలు అకౌంట్లలో తెలియకుండానే డబ్బులు మాయం అవుతున్నాయి.చాలా మంది ఖాతా దారుల వివరాలు హ్యాక్‌కు గురైనట్లు తెలుస్తుంది.
దీంతో వినియోగదారులకు తెలియకుండానే ఖాతా ఖాళీ అవుతుంది. గత కొద్ది రోజులుగా ఇలా జరు గుతున్నట్లు గుర్తించారు.దీనిపై ఎస్‌బిఐకి ఇటీవల కుప్పలు తెప్పలుగా పిర్యాదులు అందుతున్నాయి. సైబర్‌ నేరాలు పెద్ద ఎత్తున జరుగుతున్నాయి. ఇంటర్నెట్‌ బ్యాంకింగ్‌,క్రెడిట్‌ కార్డులు,డెబిట్‌ కార్డుల ద్వారా దేశ విదేశాల్లో వేలాది రూపా యలను అక్రమంగా తస్కరిస్తున్నారు.చాలా జాగ్రత్తగా ట్రాన్సాక్షన్‌ చేస్తున్నా ఖాతాల్లో అమౌంట్‌ ఎలా కట్‌ అవుతుందో,అర్థంకాక వినియోగదారులు ఆశ్చర్యపోతున్నారు.మరోవైపు కొంత మంది హ్యాకర్లు వినియోగదారులకు కాల్‌ చేసి వారి కార్డు వివరాలు,సివివి నంబర్లు,ఎక్స్‌ఫైరీ డేట్‌ తదితర వివరాలు అడుగుతున్నారు.ఎస్‌బిఐ కాల్‌ చేస్తు న్నట్లుగా నమ్మబలికి తెలివిగా మోసం చేస్తున్నారు. మీ కార్డు ఎక్స్‌ఫైరీ కాబోతుంది.మీ కార్డు ఆధా ర్‌తో లింక్‌ కాలేదు. వివరాలు చెబితే లింక్‌ చేస్తాం, అంటూ వివరాలు తీసుకుంటున్నారు.
అసలుకే ఎసరు పెడుతున్నారు.హ్యాకర్లు తమకు అవస రమైన సమాచారాన్ని చాలా వరకు సోషల్‌ మీ డియా నుంచి తస్కరిస్తున్నారు.మీకు సంబం ధించిన కొన్ని విలువైన వివరాలను తెలుసుకుని తెలివిగా బోల్తా కొట్టిస్తున్నారు.సాధారణంగా బ్యాంక్‌,ఇతర లావాదేవీలకు సంబంధించిన అధికారిక మెయిళ్లు,ట్రాన్స్‌క్షన్స్‌చేయగానే మొబై ళ్లకు వచ్చే మెసేజ్‌లలో మీ అకౌంట్లు,కార్డులకు సంబంధించి ముందరివి గాని,చివరికి గానీ నా లుగునంబర్లు ఉంటాయి.వాటిని ముందే తెలు సుకుని కాల్‌ చేసినపుడు ఆ నంబర్లను చెప్పి పూర్తి నంబర్‌ చెప్పాలంటూ బోల్తా కొట్టిస్తారు. అలా వివరాలతో తెలియజేస్తే ఇక అంతే సంగతులు.